Ο **Ουαρίς Σαχ** (وارث شاہ‬ (σαχμούχι), ਵਾਰਿਸ ਸ਼ਾਹ (γκουρμούχι), 1722–1798) ήταν Παντζάμπι ποιητής Σούφι, της σχολής Τσίστι, γνωστός για τη συμβολή του στη Παντζάμπι λογοτεχνία.

Ιστορικό
--------

Ο Ουαρίς Σαχ γεννήθηκε στη Τζαντιάλα Σερ Χαν του Παντζάμπ, στο σημερινό Πακιστάν, σε μια φημισμένη οικογένεια Σαγίντ και ήταν απόγονος του Σαγίντ Μουχάμαντ Αλ-Μακί μέσω του γιου του Σαγίντ Μπαντρουντίν. Το όνομα του πατέρα του ήταν Γκουλσέρ Σαχ και το όνομα της μητέρας ήταν Καμάλ Μπανού. Οι γονείς του Ουαρίς λέγεται ότι είχαν πεθάνει όταν ήταν νέος. Ο Ουαρίς πέρασε χρόνια αναζητώντας τον τέλειο πνευματικό οδηγό. Ο Ουαρίς Σάχ είπε ότι ήταν μαθητής ενός ουστάντ από το Κασούρ, του Χαφίζ Γουλάμ Μουρτάζα από τον οποίο έλαβε την εκπαίδευσή του. Αφού ολοκλήρωσε την εκπαίδευσή του, ο Ουαρίς μετακόμισε στο Μάλκα Χανς, ένα χωριό δώδεκα χιλιόμετρα βόρεια του Πακπατάν. Εδώ κατοικούσε σε ένα μικρό δωμάτιο, δίπλα σε ένα ιστορικό τζαμί που σήμερα ονομάζεται Μασίντ Ουαρίς Σαχ, μέχρι το θάνατό του. Άλλοι ποιητές πρόσθεσαν αργότερα τους δικούς τους στίχους στο Κισσά Ουαρίς Σαχ σε όλη την ιστορία. Εκτιμάται ότι υπάρχουν 11069 πλαστοί  στίχοι στο κοινώς διαθέσιμο Κισσά Ουαρίς Σαχ. Ένα από τα παλαιότερα και ακριβέστερα αντίγραφα του Κισσά Ουαρίς Σαχ που εκδόθηκε από τον Κρίπα Ραμ  το 1916 είναι διαθέσιμο στη Δημόσια Βιβλιοθήκη Παντζάμπ στη Λαχόρη .

Έργα
----

Ο Ουαρίς Σαχ είναι κυρίως γνωστός ως συγγραφέας του *Χηρ Ραντσά*. 

### Παραδείγματα

Πολλοί στίχοι του Ουαρίς χρησιμοποιούνται ευρέως στο Παντζάμπ σε ηθικό πλαίσιο, για παράδειγμα: 

* «Ένας άνθρωπος δεν εγκαταλείπει ποτέ τις συνήθειες του, έστω κι αν έχει γίνει κομμάτια»
* «Ο Ουαρίς λέει ότι γυναίκα, επαίτης, σπαθί και άλογο, αυτά τα τέσσερα δεν είναι ποτέ φίλοι κάποιου»
* «Είναι πέρα από τη σοφία του φακίρη Ουαρίς Σαχ (για να γράψει αυτόν τον στίχο), (αλλά) αυτά τα μαθήματα διδάσκονται από την αγάπη»
* «Όλη αυτή η αναφορά είναι για την συνάντηση της Ψυχής με το Θείο, τον Αγαπημένο που έχει επινοηθεί με μεγάλη φρόνηση»

Απεικόνιση στα ΜΜΕ
------------------

Η ζωή του Ουαρίς Σαχ έχει παρουσιαστεί σε Παντζάμπι κινηματογραφικές ταινίες. Μια πακιστανική ταινία με τίτλο *Ουαρίς Σαχ* του 1964 είχε τον Ιναίτ Χουσαΐν Βαττί στον πρωταγωνιστικό ρόλο. Μια άλλη ταινία για τη ζωή του Ουαρίς Σαχ, *Waris Shah: Ο Ishq Daa Waaris* προβλήθηκε στην Ινδία το 2006 με τον Γκουρντάς Μαν ως Ουαρίς Σαχ.

Παραπομπές
----------

1. ↑  Naqvi, Sayyid Maqsood, επιμ. (1991). *Riaz Al-Ansab*. Izhar Sons Printer. σελ. 684.
2. ↑  Sakhi Sult̤ān Mohammad Najib-ur-Rehman. *Perfect Spiritual Guide (Murshid-e-Kamil Akmal)*. Sultan-ul-Faqr Publications.
3. ↑  «ہیر وارث شاہ میں گیارہ ہزار انہتر شعروں کی ملاوٹ». *www.punjnud.com*. Αρχειοθετήθηκε από το πρωτότυπο στις 17 Οκτωβρίου 2020. Ανακτήθηκε στις 2 Οκτωβρίου 2019.
4. ↑  Where is actual copy of Heer[*νεκρός σύνδεσμος*] Waris Shah
5. ↑  Chopra, R M (1999). *Great Sufi Poets of the Punjab*. Calcutta: Iran Society.
6. ↑  Από του βιβλίο *Heer Waris Shah* (Chatur Singh Jeevan Singh) στην γκουρμούχι παντζάμπι γλώσσα
7. ↑  2006 film *Waris Shah: Ishq Daa Waaris* on IMDb website Ανακτήθηκε 29 Μαΐου 2018

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 317144724
* **Europeana**: agent/base/68281
* LCCN: n80056958
* ISNI: 0000 0001 1856 0741
* GND: 126827346
* SUDOC: 028335961
* BNF: cb12019243n (data)
* BIBSYS: 97033875
* CiNii: DA05796122

 |

 |